અને…….આ તો કઈ નહિ. પત્નીને ડાર્લિંગ કહેવામાં માત્ર એની તો દાળ જ ઉભરાઈ ગઈ. પણ માર ખાઈ-ખાઈને નફ્ફટ બનેલા મારા કૂતરાને જ્યારે રોટલા મૂકવા ગયો તો રોટલાની પાછળ ભાગવાને બદલે એ રોટલો મુકીને આગળ ભાગ્યો. માણસ રોટલાની પાછળ ભાગે છે જ્યારે આ કૂતરો આગળ ભાગતો હતો. મેં મારી તમામ શક્તિ ભેગી કરીને, સભ્યતા સપ્તાહના ભાગ રૂપે એને બુચકારીને પટાવ્યો, એનામાં વિશ્વાસ જગાવ્યો કે તને હું મારવા નથી આવ્યો, મનાવવા આવ્યો છું. તમે માનશો નહિ, મારાં કેટલાય વ્યાયામ પછી એ આવ્યો તો ખરો પણ રોટલો સૂંઘીને ચાલતો થયો. હું સમજી ગયોકે નક્કી એને રોટલામાં ઝેર મૂક્યાની શંકા ગઈ હશે. એ ભાન થયું કે સભ્યતા ગુમાવીએ તો માણસ તો શું કૂતરા જેવા કૂતરાન પણ વિશ્વાસ હટી જાય. અને સભ્યતા શું ચીજ છે, એ હું તે દિવસે કૂતરા પાસેથી શીખ્યો.